Danas vam predstavljamo film «Monster in Law»
Dženifer Lopez, koja je i van filmskog platna imala dovoljno veza koji su bili blizu braka, kaže da je bilo zabavno preživeti košmar sv
Svi mladenci moraju da se bore sa novom rodbinom, ali se retko ko suočava sa izazovima pred kojim se našla buduća mlada, Dženifer Lopez, sa majkom svog verenika na ekranu, veterankom Holivuda, Džejn Fondom u novoj komediji – «Monster-in-Law», koji vam predstavljamo ovog vikenda. Kada je zgodni hirurg Kevin postavio veliko pitanje, nije bilo uzbuđenije osobe od privremene sekretarice i umetnice «u procesu» Čarli… ali niko nije bio uznemireniji nego Viola, posesivna i previše zaštitnički nastrojena Kevinova majka. Viola, istrošeni TV novinar, koji se opravlja od alkoholizma, neće prezati ni od čega u nameri da uništi vezu njenog sina i Čarli, koja je i sama dosta «namazana», i odlučna da se po svaku cenu uda za Kevina. Dženifer Lopez, koja je i van filmskog platna imala dovoljno veza koji su bili blizu braka, kaže da je bilo zabavno preživeti košmar svake mlade u ulozi Čarli. «Teško je pronaći romantične komedije za koje znaš da će biti smešne i u koje mogu da se užive mnogi. Smatrla sam da sa ovakvim scenarijem, nije bilo šanse da ljudi nešto neće razumeti: dinamika između majke i sina ili snaje i svekrve pretvorila se u mnogo komedije i nešto što mnogi ljudi mogu da razumeju». Dobitnica Oskara kaže da jeoj je bilo lako da igra Violu: «Ja sam drugačija osoba nego što sam bila pre 15 godina, kada sam odlučila da prekinem karijeru. Tada je to bila agonija, nisam bila kreativna, bila sam nesrećna i nisam želela više to da radim. Sada je potpuno drugačije i pomislila sam 'Kako će se to manifestovati? Da li je moguće da ću ponovo uživati u glumi?' Onda se pojavila ova divna uloga i pomislila sam da bi bilo zabavno igrati je. Nikad nisam glumila bilo koga sličnog Violi Filds i želela sam da se zabavim. Lako se zasmejem danas, a takva osoba morate da budete da bi igrali Violu, koja u svemu nema mere. Bilo je zasta mnogo zabavno raditi ovaj film». Lopez kaže da je posmatrajući stariju koleginicu naučila nešto novo o istoriji Holivuda: «Dobila sam neku sliku kako je to bilo kada su filmovi bili drugačiji. Ona je radila u drugom dobu, kada se više vodilo računa o glumi i priči i «ponoćnim kaubojima» i mnogim drugim stvarima, koje se uglavnom tiču načina glume, ljudima koji su mislili samo na posao. Danas ne pravimo mnogo takvih filmova, više su u pitanju veliki komercijalni hitovi koji donose ogromnu zaradu, a sve manje je rizika sa nezavisnim ostvarenjima. Ovde sam na neki način stekla predstvu kako je nekad bilo». Reditelj Robert Luketić debitovao je u Holivudu 2001. sa filmom "LEGALLY BLONDE" ili «Pravna plavuša». Rođeni Englez kaže da je pokušao da naglasi komičnu snagu obe zvezde svog novog ostvarenja: «Džejn, Dženifer i ja doneli smo svesnu odluku da pokušamo da upotrebimo što više različitih tipova komedije. Mislimd a treba da idete okoliko god je moguće daleko, pod uslovom da to potkrepite nekom emocionalnom istinom… da uključite neki razum u ponašanje likova, koji potiče od nečeg što je stvarno. Dokle god stvarate nešto što ima osnoac u realnosti, imate bezgranične mogućnosti». Pored Dženifer Lopez i Džejn Fonde, glavne uloge u filmu «Monster-in-Law» tumače Majkl Vartan, kao savršeni mladoženja i Vanda Sajks, kao Violina pomoćnica, koja takođe maltretira Čarli. Film je ovog vikenda počeo da se prikazuje u bioskopima širom SAD, kao i u Velikoj Britaniji, Austriji i Izraelu, a u ostatku sveta, očekuje se do kraja leta.